ДОКУМЕНТАЦИЯ

ЗА УЧАСТИЕ

в Процедура за отдаване под наем

м. Декември 2015 год.

**ОБЯВА**

„Информационно обслужване“ АД - клон Пловдив

ОБЯВЯВА:

Процедура за отдаване под наем

на недвижими имоти, собственост на „Информационно обслужване“ АД, находящи се в гр. Пловдив, както следва:

1. Обект № 1 – помещение с обща площ 127 кв. м. (сто двадесет и седем квадратни метра), предназначено за събрания, находящо се в административната сграда, собственост на „Информационно обслужване“ АД – гр. Пловдив, бул. „Санкт Петербург“ № 59, етаж VI, част от поземлен имот № 56784.529.115.2 от Кадастралната карта на гр. Пловдив.

Обект № 1 ще се отдава под наем почасово, по предварителна заявка на избрания наемател за необходимия брой часове за следващия месец.

Обект № 1 може да се отдаде под наем на до двама наематели, по предварително съгласуван график между наемодателя и избраните наематели.

1. Обект № 2 – състоящ се от помещения с обща площ 246,1 кв. м. (двеста четиридесет и шест цяло и един квадратни метра), от които3 бр. за офиси с обща площ 47,90 кв. м. и склад с обща площ 198,20 кв. м.. Обект № 2 се намира в Производствен корпус - партер, в сграда, собственост на „Информационно обслужване“ АД , находяща се на адрес: гр. Пловдив, бул. „Санкт Петербург“ № 59, част от поземлен имот № 56784.529.115.1 от Кадастралната карта на гр. Пловдив.

За срок от 3 /три/ години.

Начална наемна цена, както следва:

1. За Обект № 1 - 8,35 лв.(осем лева и тридесет и пет стотинки) без ДДС за 1 астрономически час, за ползване на общо 127 кв. м., определена на база 0,06575 лв. (нула цяло и нула шест пет седем пет) лв. за 1 кв. м. без ДДС;
2. За Обект № 2 - месечна наемна цена – общо 635,90 (шестстотин тридесет и пет лева и деветдесет стотинки) без ДДС, формирана на база 5,00 лв. /пет лева/ за 1 кв. м. без ДДС за офисите и 2,00 лв. /два лева/ за 1 кв. м. без ДДС за склада.

Изисквания към кандидатите: да нямат задължения към „Информационно обслужване“ АД и клоновете му, към Община Пловдив и към НАП.

Изисквани документи за участие:

* предложение (по образец);
* декларация за липса на задължения към „Информационно обслужване“ АД и клоновете му, към Община Пловдив и към НАП (по образец).

Получаване на документация за участие: до 16:00 ч. на 11.12.2015 г. в сградата на „Информационно обслужване“ АД - клон Пловдив, на адрес: бул. „Санкт Петербург“ № 59, стая 406.

Подаване на предложенията: до 16:00 часа на 14.12.2015 г. като предложения ще се подават в сградата на „Информационно обслужване“ АД - клон Пловдив на адрес: гр. Пловдив, бул. „Санкт Петербург“ № 59, стая 406 .

Извършване на оглед - по заявка на телефон 032/279 200 .

Срок за извършване на оглед – до 16:00 ч. на 10.12.2015 г.

Отваряне на предложенията – 14:00 часа на 16.12.2015 г., в сградата на „Информационно обслужване“ АД клон Пловдив, на адрес: гр. Пловдив, бул. „Санкт Петербург“ № 59 .

Критерий за оценка на предложенията – „най-висока предложена цена“.

Преди сключване на договор за наем, избраният за наемател кандидат представя удостоверения за липса на задължения, издадени от НАП и от Община Пловдив, не по-рано от един месец преди датата на подаване на предложението.

Договорът се сключва в писмена форма, съгласно приложения в документацията образец, с нотариална заверка на подписите, като разходите са за сметка на наемателя.